Республиканың төп театрында бер аҙ эшләгәндән һуң, Сулпан Асҡарова алты йыл дауамында Башҡортостан Республикаһы мәҙәниәт министрлығының Республика халыҡ ижады үҙәге генераль директорының халыҡ менән эш итеү буйынса урынбаҫары булып эшләп, административ эштә лә тәжрибә туплай. Үҙәк бик күп эш — мәҙәни саралар, фестивалдәр, республика, Бөтә Рәсәй, халыҡ-ара күләмдәге конкурстар, республика муниципаль берәмектәре мәҙәниәт бүлектәренең эше менән етәкселек, район мәҙәниәт бүлектәренең методистарына, район һәм ауыл мәҙәниәт йорттарына методик ярҙам күрһәтеү һәм башҡа эштәр башҡара. Тик ижадсы һәр саҡ ижадҡа ынтыла.